CELEX: 52008PC0079
Language: el
Date: 2008-02-11
Title: Πρόταση Αποφασησ του Συμβουλίου για τη σύναψη συμφωνίας υπό μορφήν ανταλλαγής επιστολών μεταξύ της Ευρωπαϊκής Κοινότητας και της Ουκρανίας σχετικά με την άρση από μέρους της Ουκρανίας των εξαγωγικών δασμών στις εμπορευματικές συναλλαγές

Σημαντική ανακοίνωση νομικού περιεχομένου

|

52008PC0079

Πρόταση Αποφασησ του Συμβουλίου για τη σύναψη συμφωνίας υπό μορφήν ανταλλαγής επιστολών μεταξύ της Ευρωπαϊκής Κοινότητας και της Ουκρανίας σχετικά με την άρση από μέρους της Ουκρανίας των εξαγωγικών δασμών στις εμπορευματικές συναλλαγές  /* COM/2008/0079 τελικό - ACC 2008/0031 */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 11.2.2008COM(2008) 79 τελικό2008/0031 (ACC)ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥγια τη σύναψη συμφωνίας υπό μορφήν ανταλλαγής επιστολών μεταξύ της Ευρωπαϊκής Κοινότητας και της Ουκρανίας σχετικά με την άρση από μέρους της Ουκρανίας των εξαγωγικών δασμών στις εμπορευματικές συναλλαγές(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΣτο πλαίσιο της ολοκληρούμενης διαδικασίας προσχώρησής της στον ΠΟΕ, η Ουκρανία δεσμεύθηκε να μειώσει σταδιακά τους ισχύοντες εξαγωγικούς δασμούς χωρίς, ωστόσο, να φθάσει στην πλήρη κατάργηση των δασμών. Παρά ταύτα, οι διαπραγματευτές της ΕΚ και της Ουκρανίας συμφώνησαν να καταργηθούν όλοι οι εξαγωγικοί δασμοί αμέσως μόλις τεθεί σε ισχύ η διμερής συμφωνία για τη δημιουργία ζώνης ελεύθερων συναλλαγών (ΖΕΣ) ΕΕ-Ουκρανίας, η οποία πρόκειται να αποτελέσει αντικείμενο διαπραγματεύσεων αμέσως μετά την προσχώρηση της Ουκρανίας στον ΠΟΕ.Για την επισημοποίηση της εν λόγω συμφωνίας, το Συμβούλιο Γενικών Υποθέσεων και Εξωτερικών Σχέσεων εξέδωσε στις 23 Απριλίου 2007 οδηγίες διαπραγμάτευσης με τις οποίες εξουσιοδοτούσε την Επιτροπή να διαπραγματευθεί δεσμευτική διεθνή συμφωνία στο πλαίσιο της συμφωνίας εταιρικής σχέσης και συνεργασίας (ΣΕΣΣ) υπό μορφήν ανταλλαγής επιστολών με την Ουκρανία, συμπεριλαμβανομένης της δέσμευσης για κατάργηση όλων των εξαγωγικών δασμών, αμέσως μόλις τεθεί σε ισχύ η μελλοντική συμφωνία ελεύθερων συναλλαγών μεταξύ της ΕΚ και της Ουκρανίας. Η συμφωνία αυτή δεν απαιτεί ανάληψη οιωνδήποτε δεσμεύσεων από μέρους της ΕΚ.Επετεύχθη συμφωνία επί του κειμένου της επίσημης ανταλλαγής επιστολών. Για τον λόγο αυτόν, το Συμβούλιο θα πρέπει να εγκρίνει την επισυναπτόμενη πρόταση.2008/0031 (ACC)ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥγια τη σύναψη συμφωνίας υπό μορφήν ανταλλαγής επιστολών μεταξύ της Ευρωπαϊκής Κοινότητας και της Ουκρανίας σχετικά με την άρση από μέρους της Ουκρανίας των εξαγωγικών δασμών στις εμπορευματικές συναλλαγέςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133 παράγραφος 1 σε συνάρτηση με το άρθρο 300 παράγραφος 2 πρώτο εδάφιο,την πρόταση της Επιτροπής,Εκτιμώντας τα ακόλουθα:(1) Στις 14 Ιουνίου 1994 οι Ευρωπαϊκές Κοινότητες και τα κράτη μέλη τους, αφενός, και η Ουκρανία, αφετέρου, υπέγραψαν στο Λουξεμβούργο συμφωνία εταιρικής σχέσης και συνεργασίας (ΣΕΣΣ) η οποία άρχισε να ισχύει την 1η Μαρτίου 1998.(2) Εκτιμώντας την προσήλωση, αφενός, της Κοινότητας και των κρατών μελών της και, αφετέρου, της Ουκρανίας, στην ενίσχυση της οικονομικής ολοκλήρωσης που αποτελεί ουσιώδες στοιχείο της εταιρικής τους σχέσης.(3) Από τον Μάρτιο του 2007 ξεκίνησαν διαπραγματεύσεις για μια νέα ενισχυμένη συμφωνία μεταξύ της ΕΕ και της Ουκρανίας προς αντικατάσταση της συμφωνίας εταιρικής σχέσης και συνεργασίας.(4) Στόχος και βασικό στοιχείο της ενισχυμένης συμφωνίας είναι η δημιουργία πλήρους και εις βάθος ζώνης ελεύθερων συναλλαγών (ΖΕΣ) μετά την προσχώρηση της Ουκρανίας στον ΠΟΕ.(5) Στο πλαίσιο των διαπραγματεύσεων προσχώρησης της Ουκρανίας στον ΠΟΕ, η Επιτροπή, εξ ονόματος της Κοινότητας, διαπραγματεύθηκε συνολικές δεσμεύσεις για άνοιγμα της αγοράς από μέρους της Ουκρανίας, οι οποίες έχουν ιδιαίτερη σημασία για την Κοινότητα, σύμφωνα με το υπόμνημα που συμφωνήθηκε από τους διαπραγματευτές της Ουκρανίας και της Επιτροπής στις 17 Μαρτίου 2003.(6) Οι δεσμεύσεις αυτές θα ενσωματωθούν στο πρωτόκολλο προσχώρησης της Ουκρανίας στον ΠΟΕ.(7) Στο πλαίσιο της διαδικασίας προσχώρησης της Ουκρανίας στον ΠΟΕ, η Επιτροπή διαπραγματεύθηκε εξ ονόματος της Κοινότητας συμφωνία υπό μορφήν ανταλλαγής επιστολών μεταξύ της Ευρωπαϊκής Κοινότητας και της Ουκρανίας σχετικά με την κατάργηση από μέρους της Ουκρανίας όλων των εξαγωγικών δασμών στις εμπορευματικές συναλλαγές μόλις τεθεί σε ισχύ η μελλοντική ΣΕΣΣ ΕΕ-Ουκρανίας.(8) Η προτεινόμενη συμφωνία πρέπει να εγκριθεί εξ ονόματος της Κοινότητας,ΑΠΟΦΑΣΙΖΕΙ:Άρθρο 1Εγκρίνεται εξ ονόματος της Κοινότητας, στο πλαίσιο της συμφωνίας εταιρικής σχέσης και συνεργασίας, συμφωνία υπό μορφήν ανταλλαγής επιστολών μεταξύ της Ευρωπαϊκής Κοινότητας και της Ουκρανίας σχετικά με την κατάργηση από μέρους της Ουκρανίας όλων των εξαγωγικών δασμών στις εμπορευματικές συναλλαγές μόλις τεθεί σε ισχύ η μελλοντική συμφωνία ελεύθερων συναλλαγών ΕΕ-Ουκρανίας.Το κείμενο της συμφωνίας υπό μορφήν ανταλλαγής επιστολών επισυνάπτεται στην παρούσα απόφαση.Άρθρο 2Με την παρούσα εξουσιοδοτείται ο Πρόεδρος του Συμβουλίου να ορίσει το πρόσωπο ή τα πρόσωπα που είναι αρμόδια να υπογράψουν τη συμφωνία εξ ονόματος της Ευρωπαϊκής Κοινότητας[1].Άρθρο 3Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.Βρυξέλλες,Για το ΣυμβούλιοΟ ΠρόεδροςΠΑΡΑΡΤΗΜΑΑΝΤΑΛΛΑΓΗ ΕΠΙΣΤΟΛΩΝμεταξύ της Ευρωπαϊκής Κοινότητας και της Ουκρανίας σχετικά με τους εξαγωγικούς δασμούςΑ. Επιστολή της Κυβέρνησης της ΟυκρανίαςΚίεβο, _________________Εξοχότατε,Στο πλαίσιο της συμφωνίας εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Ουκρανίας, αφετέρου, της 14ης Ιουνίου 1994, και σύμφωνα με τις διαπραγματεύσεις για την προσχώρηση της Ουκρανίας στον Παγκόσμιο Οργανισμό Εμπορίου, σκοπός της παρούσας επιστολής είναι να επιβεβαιώσει ότι οι δασμοί που επιβάλλονται από την Ουκρανία σε εμπορεύματα καταγωγής Ουκρανίας τα οποία εξάγονται στην Ευρωπαϊκή Κοινότητα θα καταργηθούν όταν τεθεί σε ισχύ η συμφωνία ζώνης ελεύθερων συναλλαγών ΕΕ-Ουκρανίας, που πρόκειται να αποτελέσει αντικείμενο διαπραγματεύσεων μετά την ολοκλήρωση της διαδικασίας προσχώρησης της Ουκρανίας στον ΠΟΕ, στο πλαίσιο νέας ενισχυμένης συμφωνίας.Προτείνω η παρούσα επιστολή και η απάντησή σας να θεσπίσουν επίσημη συμφωνία μεταξύ μας.Η παρούσα συμφωνία θα τεθεί σε ισχύ την ημερομηνία κατά την οποία η Ευρωπαϊκή Κοινότητα θα λάβει γραπτή κοινοποίηση από την Ουκρανία ότι έχει ολοκληρώσει τις απαραίτητες εσωτερικές διαδικασίες.Επιβεβαιώνω ότι η παρούσα επιστολή και η απάντησή σας θεσπίζουν επίσημη συμφωνία μεταξύ μας.Με τιμή,Εξ ονόματος της ΟυκρανίαςΒ. Επιστολή της Ευρωπαϊκής ΚοινότηταςΒρυξέλλες, _________________Εξοχότατε,Επιβεβαιώνω την παραλαβή της επιστολής της κυβέρνησης της Ουκρανίας με ημερομηνία τις 11 Δεκεμβρίου 2007, για την οποία σας ευχαριστώ, και η οποία έχει ως εξής:«Εξοχότατε,Στο πλαίσιο της συμφωνίας εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Ουκρανίας, αφετέρου, της 14ης Ιουνίου 1994, και σύμφωνα με τις διαπραγματεύσεις για την προσχώρηση της Ουκρανίας στον Παγκόσμιο Οργανισμό Εμπορίου, σκοπός της παρούσας επιστολής είναι να επιβεβαιώσει ότι οι δασμοί που επιβάλλονται από την Ουκρανία σε εμπορεύματα καταγωγής Ουκρανίας τα οποία εξάγονται στην Ευρωπαϊκή Κοινότητα θα καταργηθούν όταν τεθεί σε ισχύ η συμφωνία ζώνης ελεύθερων συναλλαγών ΕΕ-Ουκρανίας, που πρόκειται να αποτελέσει αντικείμενο διαπραγματεύσεων μετά την ολοκλήρωση της διαδικασίας προσχώρησης της Ουκρανίας στον ΠΟΕ, στο πλαίσιο νέας ενισχυμένης συμφωνίας.Προτείνω η παρούσα επιστολή και η απάντησή σας να θεσπίσουν επίσημη συμφωνία μεταξύ μας.Η παρούσα συμφωνία θα τεθεί σε ισχύ την ημερομηνία κατά την οποία η Ευρωπαϊκή Κοινότητα θα λάβει γραπτή κοινοποίηση από την Ουκρανία ότι έχει ολοκληρώσει τις απαραίτητες εσωτερικές διαδικασίες.Επιβεβαιώνω ότι η παρούσα επιστολή και η απάντησή σας θεσπίζουν επίσημη συμφωνία μεταξύ μας.Με τιμή»Επιβεβαιώνω ότι η ανωτέρω επιστολή και η απάντησή μου θεσπίζουν επίσημη συμφωνία μεταξύ μας.Με τιμή,Εξ ονόματος της Ευρωπαϊκής ΚοινότηταςΠΑΡΑΡΤΗΜΑΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ ΓΙΑ ΠΡΟΤΑΣΕΙΣ ΜΕ ΕΠΙΠΤΩΣΕΙΣ ΣΤΟΝ ΠΡΟΫΠΟΛΟΓΙΣΜΟ ΠΟΥ ΠΕΡΙΟΡΙΖΟΝΤΑΙ ΑΠΟΚΛΕΙΣΤΙΚΑ ΣΤΑ ΕΣΟΔΑ1. ΤΙΤΛΟΣ ΤΗΣ ΠΡΟΤΑΣΗΣ:Πρόταση απόφασης του Συμβουλίου για τη σύναψη διμερούς συμφωνίας υπό μορφήν ανταλλαγής επιστολών μεταξύ της Ευρωπαϊκής Κοινότητας και της Ουκρανίας σχετικά με την κατάργηση από μέρους της Ουκρανίας των εξαγωγικών δασμών στις εμπορευματικές συναλλαγές2. ΚΟΝΔΥΛΙΑ ΤΟΥ ΠΡΟΫΠΟΛΟΓΙΣΜΟΥ:Κεφάλαιο και άρθρο: 120Ποσό εγγεγραμμένο στον προϋπολογισμό για το εν λόγω οικονομικό έτος (2008): 16.431.900.000 ευρώ3. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ:( Η πρόταση δεν έχει δημοσιονομικές επιπτώσεις( Πρόταση χωρίς δημοσιονομικές επιπτώσεις στις δαπάνες αλλά με δημοσιονομικές επιπτώσεις στα έσοδα – οι επιπτώσεις στα έσοδα είναι οι ακόλουθες :(εκατομμύρια ευρώ μέχρι ένα δεκαδικό ψηφίο)Γραμμή προϋπολογισμού | Έσοδα[2] | Περίοδος 12 μηνών που αρχίζει στις ηη/μμ/εεεε | [Έτος n] |Άρθρο … | Επίπτωση στους ιδίους πόρους |Άρθρο … | Επίπτωση στους ιδίους πόρους |Κατάσταση μετά τη δράση |[n+1] | [n+2] | [n+3] | [n+4] | [n+5] |Άρθρο… |Άρθρο… |4. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ5. ΑΛΛΕΣ ΠΑΡΑΤΗΡΗΣΕΙΣ [1] Η ημερομηνία έναρξης ισχύος της συμφωνίας θα δημοσιευθεί στην Επίσημη Εφημερίδα της Ευρωπαϊκής Ένωσης .[2] Όσον αφορά τους παραδοσιακούς ιδίους πόρους (γεωργικοί δασμοί, εισφορές στην παραγωγή ζάχαρης, τελωνειακοί δασμοί) τα αναγραφόμενα ποσά πρέπει να είναι καθαρά ποσά, δηλ. τα ακαθάριστα ποσά μετά την αφαίρεση του 25 % που είναι τα έξοδα είσπραξης.